Διαλεχτή (όνομα)

Διαλεχτή (τρισύλλαβο: δjalextí), με «λόγια» γραφή Διαλεκτή (τετρασύλλαβο: δialektí), είναι ένα ελληνικό γυναικείο κύριο όνομα.

Ο αντρικός τύπος του ονόματος είναι ΔιαλεχτόςΑθανάσιος Χ. Μπούτουρας, ό.π., ΔιαλεκτόςΑ. Κ. Χούμης, «Βαπτιστικά ονόματα», Δελτίον της Ιστορικής και Εθνολογικής Εταιρείας της Ελλάδος, τμ. #4 (1892), σ. 351..

 Ετυμολογία 
Το όνομα προέρχεται από το επίθετο διαλεχτός: «αυτός που διακρίνεται για τα προσόντα του ή για την ποιότητά του, εκλεκτός» (μσν. διαλεκτός με ανομοίωση τρόπου άρθρωσης [kt > xt] < αρχ. διαλεκ- («διαλέγω») + -τός).

Ο Αθ. Μπούτουρας το περιλαμβάνει στην κατηγορία «Ονόματα εξ υποκειμένου» και ειδικότερα στα «Ονόματα εξ ηθικών προτερημάτων»Αθανάσιος Χ. Μπούτουρας, Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 161..

Σημασιολογικά παρεμφερή είναι τα ιταλικά γυναικεία ονόματα
 Ντιλέττα (Dilètta), αντρικό Ντιλέττο (Dilètto), από το λατινικό dilecta·Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 127. και το
 Ελέττα (Elètta), αντρικό Ελέττο (Elètto), με την έννοια της εκλεκτής από τον Θεό, από το λατινικό Electa, Electus, από το προσηγορικό electus «εκλεκτός». Ελέττα ήταν το όνομα της μητέρας του ΠετράρχηEmidio De Felice, ό.π., σ. 140..

 Ονομαστική εορτή 
Το όνομα Διαλεχτή δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων (κινητή εορτή, 56 ημέρες, 8 εβδομάδες, μετά το Πάσχα).

 Διάδοση 
Σύμφωνα με τον Αθ. Μπούτουρα το όνομα έχει καταγραφεί στη βόρεια Ελλάδα και την Αίνο (Ενέζ) της Θράκης.

Από τα πιο σπάνια ονόματα σήμερα το Διαλεχτή, ενδεικτικά, στον ελλαδικό χώρο, σε μια προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, το όνομα με 8 εμφανίσεις συνολικά παρουσιάζεται ανάμεσα στις θέσεις 462η–487η (332ο–347ο ανάμεσα στα γυναικεία) σε σύνολο 97.072 του δείγματος και το φέρουν 613 Ελληνίδες ή ποσοστό 0,008%. Ως Διαλεχτή βρίσκεται ανάμεσα στις θέσεις 519η–561η (373ο–408ο ανάμεσα στα γυναικεία), με 6 εμφανίσεις σε σύνολο 97.072 του δείγματος ή ποσοστό 0,006% και ως Διαλεκτή ανάμεσα στις θέσεις 791η–1010η (581ο–734ο ανάμεσα στα γυναικεία), με 2 εμφανίσεις σε σύνολο 97.072 του δείγματος ή ποσοστό 0,002%.Χάρης Φουνταλής, «Ελληνικά ονόματα (και ολίγη από στατιστική)» .

 Πρόσωπα με το όνομα 

 Διαλεχτή Ζευγώλη-Γλέζου (1907–1996), ποιήτρια, Α΄ Κρατικό Βραβείο Ποίησης 1971.Εθνικό Κέντρο Βιβλίου .

 Παραπομπές 

Κατηγορία:Γυναικεία ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Ονόματα από φυσικά ή ψυχικά προτερήματα και χαρακτηριστικά